Camlas Llangollen

bawd|250px|Rhwng Rhaeadr Bwlch yr Oernant a Llangollen
250px|bawd|Camlas Llangollen yn Nhrefor.
bawd|chwith|Cwch ar Gamlas Llangollen. Ffotograff gan Geoff Charles (1956).

Camlas yng ngogledd-ddwyrain Cymru yw Camlas Llangollen, sy'n cysylltu Llangollen a Nantwich, yn Swydd Gaer, Gogledd-orllewin Lloegr, ac sy'n gangen o Gamlas Undeb Swydd Amwythig. Hen enw Camlas Llangollen oedd Camlas Ellesmere. Mae’r gamlas yn mynd trwy Ellesmere a Whitchurch ar ei ffordd o Langollen i Gyffordd Hurleston, ei man cysylltu â’r Shropshire Union. Adeiladwyd y gamlas yn 19g gan Thomas Telford ac mae hi'n 44 milltir o hyd gyda 21 o lociau.Gwefan Marine CruisesGwefan waterways.org.uk. Mae cyffordd Welsh Frankton yn gysylltiad gyda Chamlas Drefaldwyn, sydd wedi ailagor yn rhannol erbyn hyn.Gwefan canalrivertrust.org.uk Mae hefyd 3 cangen lai; chwarter milltir i Ellesmere (agor), i Prees (milltir a hanner wedi ailagor a dwy filltir heb ei hadfer) ac i Eglwyswen (chwarter milltir wedi ailagor, tri chwarter milltir sy heb ei hadfer hyd yn hyn).

Pwrpas y gamlas roedd cludo glo, briciau, calchfaen a haearn o ardal ddiwydiannol Rhiwabon i'r glannau a dinasoedd Lloegr. Hefyd, mae’r gamlas yn cario dŵr  rhwng Raeadr Bwlch yr Oernant a Chamlas y Shropshire Union ac yn cario 50 miliwn liter i Swydd Gaer yn ddyddiol.Tudalen hanes ar wefan waterways.org.uk
bawd|Map o camlas  gogledd Cymru
Mae'r draphont gamlas, sef Traphont Pontcysyllte, sy'n croesi dyffryn Dyfrdwy ger Cefn Mawr, yn enwog iawn a cheir traphont camlas arall dros Afon Ceiriog ger Y Waun, lle ceir twneli camlas hefyd. Mae'r gamlas yn cael ei dŵr o Raeadr Bwlch yr Oernant, rhaeadr artiffisial ar Afon Ddyfrdwy. Yn 2009, daeth 11 milltir o’r gamlas, rhwng Pont Gledrid a Rhaeadr Bwlch yr Oernant, yn Safle Treftadaeth y Byd

Oriel

Cyfeiriadau

chwith|bawd|400px|Y bont cario dŵr, Pontcysyllte

Llangollen
Categori:Adeiladau ac adeiladwaith yn Sir Ddinbych
Categori:Adeiladau ac adeiladwaith yn Wrecsam
Categori:Cludiant yn Sir Ddinbych
Categori:Cludiant yn Wrecsam
Categori:Llangollen